Συζήτηση:Κατάλογος συγχωνεύσεων ελληνικών ποδοσφαιρικών ομάδων

message: Πρέπει, είτε θα αναφέρετε και περιπτώσεις από το διεθνές ποδόσφαιρο και τί ισχύει εκεί, είτε να αλλάξει ο τίτλος σε  
replies: text: Συγχωνεύσεις Ελληνικών ποδοσφαιρικών ανωνύμων εταιριών. VJSC263IO 12:39, 13 Μαρτίου 2010 (UTC)
Προς αγαπητούς διαχειριστές: Παρακαλώ αλλάξτε τον τίτλο σε Συγχωνεύσεις Ελληνικών ποδοσφαιρικών ανωνύμων εταιριών, όπως υποδεικνύει ο χρήστης VJSC26310, καθότι δεν γνωρίζω στοιχεία για το εξωτερικό και οπωσδήποτε το να καταπιαστεί κάποιος με το διεθνές πεδίο δεν είναι κάτι τόσο απλό. Αν ωστόσο, άλλοι χρήστες διαθέτουν τέτοια στοιχεία μπορούν να δημιουργήσουν εκ νέου το άρθρο, χρησιμοποιώντας τον αρχικό τίτλο, ώστε να μην είναι "ελληνοκεντρικό". Ευχαριστώ, --ΑΝώΔυΝος 14:01, 13 Μαρτίου 2010 (UTC)
το έκανα εγώ. VJSC263IO 14:07, 13 Μαρτίου 2010 (UTC)

message: :Ο τίτλος του άρθρου περί ποδοσφαιρικών ανωνύμων εταιριών και όχι ελληνικών αθλητικών συλλόγων γενικότερα, είναι αποτρεπτικός για ορισμένες ενδιαφέρουσες εγκυκλοπαιδικές πληροφορίες για τις συγχωνεύσεις συλλόγων στην Ελλάδα, καθώς:
*Το πρώτο σχετικά μικρό φαινόμενο συχωνεύσεων ξεκίνησε προπολεμικά.
**Παραδείγματα: Το 1927 ο Εθνικός Αθηνών και ο Αστέρας Αθηνών συγχωνεύτηκαν και δημιουργήθηκε ο σημερινός Εθνικός Αστέρας. Το 1930 η Χαλκηδόνα συγχωνεύτηκε με τη Νήαρ Ηστ και προέκυψε ο Α.Ο. Χαλκηδόνα Νήαρ Ηστ (Η Νήαρ Ηστ διατήρησε τα υπόλοιπα τμήματά της) κλπ.
*Το πρώτο σημαντικό κύμα συγχωνεύσεων ξεκίνησε τη δεκαετία του '60 με μικρούς τοπικούς συλλόγους να συγχωνεύονται σε έναν με σκοπό τη μεγαλύτερη πιθανότητα διάκρισης. 
**Παραδείγματα: Το 1961 ο Μέγας Αλέξανδρος Κατερίνης και ο Όλυμπος Κατερίνης συγχωνεύτηκαν και δημιουργήθηκε ο σημερινός Πιερικός. Το 1964 ο Άρης Λάρισας, ο Τοξότης Λάρισας και ο Λαρισαϊκός συγχωνεύτηκαν και δημιουργήθηκε η σημερινή Α.Ε.Λ.. Το 1965 η Α.Ε. Νίκαιας συγχωνεύτηκε με τον Άρη Πειραιά δημιουργώντας τον Ιωνικό. Τα ίδια ισχύουν για Σκόντα Ξάνθη, Α.Ο. Τρίκαλα κλπ.
*Το δεύτερο κύμα ήρθε την περίοδο της χούντας, όταν και οι συγχωνεύσεις έγιναν υποχρεωτικές από το καθεστώς, τουλάχιστον σε τοπικό επίπεδο.
**Παραδείγματα: Το 1967 συγχωνεύτηκαν Απόλλων Καλαμάτας, Πράσινα Πουλιά Καλαμάτας και Ολυμπιακός Καλαμάτας και δημιουργήθηκε η σημερινή Π.Σ. Καλαμάτα. Το 1968 ο Διαγόρας Ρόδου, ο Ροδιακός και ο Δωριέας Ρόδου συγχωνεύτηκαν κι έτσι δημιουργήθηκε ο σημερινός Α.Σ. Ρόδος (Ο Διαγόρας αργότερα επανιδρύθηκε). Το 1971 η Σαφράμπολη συγχωνεύτηκε με τη Νέα Ιωνία και την Καλογρέζα, και προέκυψε ο Ίκαρος Νέας Ιωνίας (έχει αγωνιστεί στη Β' εθνική, δεν υπάρχει πια).
*Υπάρχουν πάμπολλες συγχωνεύσεις ημιεπαγγελματικών και ερασιτεχνικών συλλόγων που πάντως αγωνίστηκαν ή αγωνίζονται σε εθνικές κατηγορίες (Γ' και Δ' εθνική), όπως Εορδαϊκός, Ένωση Θράκης κλπ.
*Στα «επαγγελματικά» παραδείγματα του άρθρου, μπορούν να προστεθούν κι άλλες συγχωνεύσεις - απορροφήσεις, όπως Παναχαϊκή - Πατραϊκός, Εθνικός - Α.Ο. Μάνης, Ατρόμητος Αθηνών - Χαλκηδόνα κλπ.
*Υπάρχουν περιπτώσεις μη ποδοσφαιρικών συλλόγων που συγχωνεύτηκαν. Μόλις τα τελευταία χρόνια συγχωνεύτηκαν ο Ίκαρος Νέας Σμύρνης με τον Έσπερο Καλλιθέας, ο Πιερικός με τον Αρχέλαο Κατερίνης, η Ε.Κ. Καβάλας απορρόφησε το Πανόραμα κλπ.
**Θέλει πολύ ψάξιμο, πηγές, ειδικές συνθήκες της κάθε εποχής κλπ. ώστε να αναπτυχθεί σωστά το άρθρο. Θα το παλέψουμε κι αυτό... Dimitrisss 01:43, 14 Μαρτίου 2010 (UTC)
replies: text: : Για διαγραφή είναι, καμία εγκυκλοπαιδικότητα  --✻tony esopi λέγε 21:28, 16 Μαρτίου 2010 (UTC)
thread_title: Συγχωνεύσεις